L 113/4 Euroopa Liidu Teataja 25.4.2012 KOMISJONI RAKENDUSMÄÄRUS (EL) nr 356/2012, 24. aprill 2012, millega muudetakse rakendusmäärust (EL) nr 1239/2011 seoses ajavahemikega, mille jooksul võib teise ja järgnevate osaliste pakkumismenetluste raames esitada turustusaastaks 2011/2012 pakkumusi suhkru vähendatud tollimaksumääraga impordiks EUROOPA KOMISJON, võttes arvesse Euroopa Liidu toimimise lepingut, võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandustur- gude ühine korraldus ning mis käsitleb teatavate põllumajandus- toodete erisätteid (ühise turukorralduse ühtne määrus), (!) eriti selle artiklit 187 koostoimes artikliga 4, ning arvestades järgmist: (1) Komisjoni rakendusmäärusega (EL) nr 1239/2011 (3) kuulutati turustusaastaks 2011/2012 välja alaline pakku- mismenetlus CN-koodi 1701 alla kuuluva suhkru vähen- datud tollimaksumääraga impordiks. Kuna liidu suhkruturu varustatus on paranenud, peatati komisjoni rakendusmäärusega (EL) nr 57/2012 () 25. jaanuaril 2012, 1. veebruaril 2012 ja 15. veebruaril 2012 lõppeva osalise pakkumismenetluse pakkumuste esitamine. Turu pidevast järelevalvest ilmnes, et liidus on suhkru- varud vaid mõõdukalt paranenud. Hoolimata suurenenud impordist 2012. aasta jaanuaris on import Aafrika, Kariibi mere ja Vaikse ookeani piirkonna riikidest ning vähim arenenud riikidest alates 2012. aasta veebruari keskpaigast märkimisväärselt vähenenud. Kõnealust analüüsitulemust kinnitas 8. märtsi 2012. aasta korral- duskomitee istungil suur osa liikmesriikidest, kelle arvates halvenevad varustusprobleemid turustusaasta jooksul veelgi. Eelkõige on see murettekitav väikeste ja keskmise suurusega ettevõtete ning selliste tarbijate jaoks, kellel on sõlmitud pikaajalised lepingud kindlaksmääratud koguste kohta. (4) Seepärast on asjakohane tõsta ettepoole pakkumuste esitamise ajavahemikke ning nende lõppemise kuupäevi, mis rakendusmäärusega (EL) nr 1239/2011 on määratud 6. juuniks 2012, 27. juuniks 2012 ja 11. juuliks 2012. Seetõttu tuleks määrust (EL) nr 1239/2011 vastavalt muuta. Turu kiireks teavitamiseks ja meetme tõhusa haldamise tagamiseks peaks käesolev määrus jõustuma selle Euroopa Liidu Teatajas avaldamise päeval. Käesoleva määrusega ettenähtud meetmed on kooskõlas põllumajandusturgude ühise korralduse komitee seisuko- haga, ON VASTU VÕTNUD KÄESOLEVA MÄÄRUSE: Artikkel 1 Rakendusmääruse (EL) nr 1239/2011 artikli 2 lõige 2 asenda- takse järgneva tekstiga: »2. Teise ja järgmiste osaliste pakkumismenetluste puhul algab pakkumuste esitamise ajavahemik esimesel tööpäeval, mis järgneb eelneva ajavahemiku lõpule. Kõnealune ajava- hemik lõpeb 2. mail 2012, 23. mail 2012 ja 6. juunil 2012 kell 12.00 Brüsseli aja järgi.” Artikkel 2 Käesolev määrus jõustub selle Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. aprill 2012 (!) ELT L 299, 16.11.2007, lk 1. (?) ELT L 318, 1.12.2011, lk 4. (3) ELT L 19, 24.1.2012, lk 12. Komisjoni nimel president Jose Manuel BARROSO